Up-371/02
Natisni
Opravilna št.:
Up-371/02
Datum odločitve:
18. 3. 2003
ECLI:
ECLI:SI:USRS:2003:Up.371.02
Akt:
Ustavna pritožba A. A.
Izrek:
Ustavna pritožba A. A. se zavrže.
Evidenčni stavek:
Ker pritožnik tudi po pozivu ni ustrezno dopolnil ustavne pritožbe, je le-ta ostala tako pomanjkljiva, da je ni bilo mogoče preizkusiti. Iz tega razloga jo je Ustavno sodišče zavrglo.
Geslo:
1.4.52.8 - Ustavno sodstvo - Postopek - Procesne predpostavke v postopku ustavne pritožbe - Nepopolna ustavna pritožba.
Pravna podlaga:
Člen 50, 55.1.4, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
17. 6. 2002
Vrsta odločitve:
sklep
Vrsta rešitve:
zavrženje
Dokument:
US22228
Up-371/02-9
7. 4. 2003
SKLEP
Ustavno sodišče je v postopku za preizkus ustavne pritožbe A. A. z V. na seji senata dne 18. marca 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. se zavrže.
Obrazložitev
1. Pritožnik je dne 17. 6. 2002 pri Ustavnem sodišču vložil vlogo, ki jo je naslovil "Ocena ustavnosti in zakonitosti". V tej vlogi pritožnik navaja številne nepravilnosti in kršitve pravic, ki naj bi se mu zgodile v kazenskih in civilnih postopkih, v katerih je bil udeležen. Svoji vlogi je priložil več sodnih odločb in drugih listin, iz katerih naj bi bilo razvidno, da so mu bile kršene človekove pravice in temeljne svoboščine.
2. Pritožnik v svoji vlogi izraža nestrinjanje s posamičnimi akti, izdanimi v različnih sodnih postopkih, ne navaja pa predpisov ali splošnih aktov, izdanih za izvrševanje javnih pooblastil, katerih ustavnost in zakonitost naj bi Ustavno sodišče ocenjevalo. Zato je Ustavno sodišče vlogo pritožnika glede na njeno vsebino štelo za ustavno pritožbo
3. Ker je bila ustavna pritožba pomanjkljiva in je ni bilo mogoče preizkusiti, je Ustavno sodišče na podlagi drugega odstavka 54. člena Zakona o Ustavnem sodišču (v nadaljevanju ZUstS) pritožnika pozvalo, naj ustavno pritožbo v roku 15 dni dopolni tako, da navede, katere izmed priloženih posamičnih aktov izpodbija, izkaže, ali je zoper njih izčrpal vsa pravna sredstva, ter navede človekove pravice oziroma temeljne svoboščine, ki naj bi mu bile z izpodbijanimi akti kršene. Ustavno sodišče je pritožnika opozorilo na posledice, če v danem roku ustavne pritožbe ne bo ustrezno dopolnil.
4. Pritožnik je sicer odgovoril na dopis Ustavnega sodišča, vendar pa ustavne pritožbe ni dopolnil v skladu s pozivom.
Ustavna pritožba je zato ostala tako pomanjkljiva, da je ni bilo mogoče preizkusiti. Iz tega razloga jo je Ustavno sodišče zavrglo.
5. Glede na navedbe pritožnika v dopolnitvi vloge Ustavno sodišče pojasnjuje, da njegova vloga tudi ne vsebuje z zakonom predpisanih sestavin, da bi jo lahko obravnavalo kot pobudo za oceno ustavnosti oziroma zakonitosti predpisa.
6. Senat Ustavnega sodišča je sprejel ta sklep na podlagi četrte alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger